Diari Oficial de la Generalitat Valenciana


Sumari del DOGV 7589, del 10-08-2015 (2015/7016)

Resolució de 27 de juliol de 2015, del director general de l'Institut Valencià d'Acció Social, per la qual s'acorda la renúncia de la celebració del contracte de la gestió del servei d'allotjament en règim de pensió completa, inclòs servei de bugaderia per a persones amb discapacitat intel·lectual en albergs turístics de la Comunitat Valenciana per als períodes vacacionals d'estiu (agost 2015) i Nadal 2015-16, per procediment obert, tramitació ordinària. Expediente número IV-MY013/2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7016


Data del document
:   27-07-2015

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 27 de juliol de 2015, del director general de l'Institut Valencià d'Acció Social, per la qual s'acorda la renúncia de la celebració del contracte de la gestió del servei d'allotjament en règim de pensió completa, inclòs servei de bugaderia per a persones amb discapacitat intel·lectual en albergs turístics de la Comunitat Valenciana per als períodes vacacionals d'estiu (agost 2015) i Nadal 2015-16, per procediment obert, tramitació ordinària. Expediente número IV-MY013/2015. [2015/7016]  
Resultant que l'anunci de licitació va ser publicat el 24 de juny de 2015 en el Diari Oficial de la Comunitat Valenciana número 7555.  
Durant la fase de licitació, la mesa de contractació ha detectat un error material en l'annex I del PCAP, apartat B, figura com a pressupost màxim de despesa 86.142,00 euros, IVA exclòs, comprovant que s'ha produït un error material al calcular els dies d'estades de quatre dels grups de Nadal 2015/2016, en concret del grup 1 al grup 4, que en compte de pernoctar els 13 dies s'han calculat econòmicament només 10 dies.  
Encara que la licitació s'ha efectuat per preus unitaris i no a un preu alçat, a raó de 29,40 euros/plaça/pensió completa, calculat amb l'estimació d'un nombre de places màxim per dia de prestació del servei detallada en l'apartat B del present annex. Atès que el servei es facturaria conforme al preu unitari resultant de l'adjudicació, en funció del nombre de places realment ocupades, la facturació quedaria subordinada a les necessitats reals d'IVAS, d'acord amb el que preveu la disposició addicional 34 del TRLCSP.  
  
La licitadora va formular la seua oferta en preus unitaris (28 ?/plaça i dia), tal com s'exigia en el plec i amb un abaratiment de 1,50 euros per plaça/dia i a pesar que en l'execució contractual podríem trobar-nos que el nombre de places realment ocupades no arribaren a superar al pressupost màxim de despesa de 86.142,00 ?, conforme al nombre de places i períodes previstos manca parcialment de cobertura pressupostària.  
  
Així doncs, ens trobem que davant d'un error que determina la no idoneïtat del servei d'allotjament en règim de pensió completa, inclòs el servei de bugaderia per a persones amb discapacitat intel·lectual en albergs turístics de la Comunitat Valenciana per als períodes vacacionals d'estiu (agost 2015) i Nadal 2015-16, per a les necessitats dels usuaris d'IVAS als qui va destinat, la qual cosa constitueix la impossibilitat de continuar amb el contracte i la modificació dels extrems exposats, la qual cosa condueix a la renúncia a la celebració del contracte.  
  
D'acord amb l'article 155.3 del text refós de la Llei de Contractes del Sector Públic, aprovat pel Reial Decret 3/2011, de 14 de novembre, que preveu la possibilitat de renunciar del procediment d'adjudicació per raons d'interés públic abans de la seua adjudicació, per Resolució de data 27 de juliol s'ha resolt la renúncia a la celebració de contractació de la gestió del servei d'allotjament en règim de pensió completa, inclòs el servei de bugaderia per a persones amb discapacitat intel·lectual en albergs turístics de la comunitat valenciana per als períodes vacacionals d'estiu (agost 2015) i Nadal 2015-16, per procediment obert, tramitació ordinària (Expedient: IV-MY013/2015), prèviament a l'adjudicació del contracte i per raó d'interés públic.  
  
  
València, 27 de juliol de 2015.- El director general de l'IVAS, p. s. (R 17.07.2015) el director general de Diversitat Funcional: Antonio Raya Álvarez.